
PLUI FURLAN 
TES 
ISTITUZIONS, 


X% La sentade di insediament 
dal gnùf Consei regjonál dal 
Friùl-Vignesie Julie si è vierte 
cul zurament dai 49 neu elets 
conseirs regjonài. Ducj a àn 
lete la formule rituál in lenghe 
taliane: «Giuro di essere fedele 
alla Repubblica e di esercitare 
il mio ufficio al solo scopo del 
bene inseparabile dello Stato e 
della Regione». Il regolament 
al previót che si puedi 
pronunziá ancje tes lenghis 
minorizadis feveladis in regjon 
e ricognossudis par lec, e cussi 
in disevot le àn ripetude in 
lenghe furlane, doi par sloven, 
un par todesc. 


XK Un - Piero Camber di 
Forza Italia, no gnáf a 
provocazions di cheste 
fate — al à doprát il latin, 
aben che nol fos consintüt, 
cu la motivazion che e je 
«une lenghe che bessole 

e rapresente lis lidris de 
nestre bimilenarie civiltát 
cristiane — al à dit —: lis sôs 
tradizions, i siei valórs che 
al é nestri compit no dome 
di difindi, ma di valorizà, 
in primis esaltant chel che al 
unis e no chel che al divit». 


XK Salacor, il conseir Camber 
al pense che fevelà par furlan, 
sloven o todesc al sedi sinonim 
di division. Nô o pensin propit 
il contrari. O vivin intune tiere 
che di simpri e mastie tantis 
lenghis. E te lenghe si lei ancje 
la identitát di un popul. Cui 
che al nas ta cheste tiere e 

al pense che la identitát no 
sedi un repert di museu, ma 
«un element dinamic, inclusif 
- ricuardant lis peraulis 

di Agnul Floramo intun so 
biel intervent sul teme -, no 
pues no jessi une persone di 


(al va indevant a pagj. 2) » 

n altri an di scuele al è 

finit: ma cemát staie la 

tutele de marilenghe tes 
nestris classis? Miór o piés dal an 
passát? La rispueste no je facile, 
come che no je mai stade facile la 
vite a scuele par cui che al voleve 
insegná furlan: ma a son simpri 
stàts une vore i mestris che no si 
son rindùts a cheste situazion e che 
a àn lavoràt istés. Cumò la suaze 
istituzionál par puartà il furlan te 
azion didatiche di ogni di e je, ma a 
restin une vore i berdeis di superà. 
A scomencá dai timps: i dáts des 
iscrizions (za fatis a Fevrár) a 
vegnin comunicáts ae Regjon pai 
30 di Setembar. E il trasferiment 
des risorsis al è lunc: dispès i bécs a 
rivin dopo més e més, cussi in tancj 
puescj dulà che nol è automatic 
cjatà cui che al insegne furlan, la 
ore di lezion sielzude dai gjenitórs 
pai lôr fis e ven fate dome tai ultins 
més dal an, magari di presse e 
cence dà continuitàt ae esposizion 
ae lenghe (robe fondamentál par 
imparà ben). 
I dáts des fameis che a intindin 

Scuele furlane. 
Jutoris concrets, 
no cjacaris 


zovási dal insegnament dal furlan a 
son státs simpri bogns, par fortune: 
ma a cheste domande di educazion 
bisugne rispuindi cun plui decision 
(e soredut plui risorsis) de bande 
de formazion. Al covente jemplá 
cun int simpri plui preparade e 

cui titui juscj la liste di chei che 

a puedin insegná il furlan, e par 

dà un jutori a ducj chei che a son 
za in servizi di un piec, ae fin dal 
2016 al è nassát Docuscuele, il 
Centri di documentazion, ricercje e 


sperimentazion pal furlan te scuele. 


La creature di Agjenzie Regjonál 
pe Lenghe Furlane e Filologjiche e 
sta viazant ben: intun an e miec e 

à tiràt dongje cu lis sòs iniziativis 
plui di un miár di insegnants. 

Fin cumó lis sós azions a son 
stadis indrecadis ae formazion 
metodologjiche e linguistiche, ae 
catalogazion des buinis pratichis 
(che a vegnin cjamadis online su 
www.scuelefurlane.it) e ae edizion di 
materiài valits di puartà daurman 
inte programazion didatiche. 

La serie si clame “Marilenghe te 
scuele”: l'an passàt a son jessùts 

i prins cinc volums di unitàts 
modulárs pe scuele primarie, e in 
chestis setemanis a stan partint 
par dutis lis scuelis i gnüfs siet 
volums di "Marilenghe te scuele 

2". Ma dopo chescj 12 volums a 
pro de scuele primarie, a son za 


in cantir chei pe secondarie di 
prin grát e pe scuele pe infanzie. 
Jutoris concrets, no cjacaris. Ma 
ancje chi al coventarà tai prossims 
agns il salt di cualitàt: ven a stài si 
varà di decidi se al é chest il brac 
operatif ideal pe scuele furlane, o 
se al é stát dome un esperiment 
biel e partecipàt. A sclarilu, a saran 
i stanziaments che a vignaran fats 
de Regjon. Di proclamis, no nd è 
plui bisugne: a coventin azion e 
atenzion. 

Al è ancjemò un grum di lavór di 
fà, duncje, ma i pas indevant fats 
inte scuele furlane si puedin viodi 
e tocjà cun man. Judà i mestris 
dut câs al è compit di ducj, prin di 
dut des fameis che a àn il dové di 
pretindi che ai fis ur vegni insegnát 
il furlan cu la stesse dignitàt e 
cualitát di cualsisedi altre materie. 
Se a podessin di la lôr, cuntun 
scandai di valutazion dal percors 
previodùt par dutis lis scuelis de 
Regjon, magari la lôr vôs e sarès 
plui scoltade. Il 

EDITORIAL 


Plui furlan 
tes istituzions, sü mo!! 
(di pagj. 1) 


mentalitát vierte e di grandis 
visuáls». Po, vé a cjár, capi e 
valorizà la diversitàt "interne" 
al jude a jessi plui vierts tai 
confronts di ché "esterne". 


XK Po ben, cence vé la pretese 
di fà cambià idee a dinissun, 

o vin dal sigür preseát il 
ricognossiment de nature 
plurilengál e multiculturál 

de regjon rapresentát dal 
zurament in plui lenghis di 
buine part dai gnüfs conseirs 
regjonài (sul imprin de 
legjislature precedente a jerin 
státs tancj di mancul). Un 

bon segn pal avigni. No si à 
mai di dismenteá, di fat, che il 
ricognossiment dal pluralisim 
linguistic nol è un aspiet 
secondari di une democrazie 
vere, reál e sostanzial. Doprà la 
proprie lenghe in ogni ambit e 
in ogni forme di comunicazion 
— a scuele, tai media, intai 
rapuarts cu lis istituzions e 

tes istituzions... — al è un dirit 
linguistic che al jentre intai 
dirits fondamentài de persone, 
e la lòr tutele e je un dai 
compits dal stàt contemporani 
democratic. Tal rispiet 

de legjislazion in vore 
(comunitarie, statàl e 
regjonál). 


K Forsit ur mancje un pòc 
di braure e di convinzion - 
sperin dome chestis... — ai 
nestris conseirs regjonái, 
stant che te tierce sentade de 
assise (li che a jerin clamáts 

a comentá lis declarazions 
programatichis dal president 
Massimiliano Fedriga) dome 
doi a àn fevelát te lôr lenghe, e 
par furlan dome un: Massimo 
Moretuzzo, cjáf grup dal Pat 
pe Autonomie, gnove jentrade 
tal panorame politic regjonál. 
O vin sintüt, peró - e cui che 
al frecuente di plui i palacs de 
Regjon nus al conferme -, che 
il furlan si lu fevele simpri, ce 
no!, tai coridórs istituzionáls. 
Ma cuant che si met pit 

in aule, si cambie regjistri 
linguistic. 


"sU Si permetìn alore di 
ricuardá che lis lenghis 
furlane, slovene e todescje, 
insiemi cul talian lenghe di 
Stát, a son un patrimoni che 
al é di dute la coletivitát. La 
pussibilitát di podé doprális 
in ducj i ambits de vite e 
rapresente une ricjece par 
ducj i citadins dal Friül- 
Vignesie Julie dal pont di viste 
de cressite culturál, sociál e 
ancje economiche, di là di 
jessi fatór di inclusion e di 
convivence pacifiche. Lu àno 
capit o no i nestris sorestants?! 
Al è timp di dánt prove. Il 


FEDE E IDENTITÀT CULTURAL 





Glesie Furlane e publiche 
"| Recitatifs Liturgjics" 
par cure di pre 'Sef Cjargnel 


Une antologjie uniche di 28 composizions 
cu la partecipazion dal Coro "Rósas di Mont" 


de Pléf di Guart 

LA CUVIERTINE DE GNOVE RACUELTE E PRE'SEF CJARGNEL 








son tantis lis iniziativis e 

lis ativitàts che a puartin 

indenant cun passion e 
competence, cul desideri di viodi la 
lenghe e la culture furlane nobilita- 
de, no dome in place (indulà che in 
vér al è inmò tant di fà), ma ancje 
in glesie. Il grup di Glesie Furlane 
al fàs chest, par vocazion, fint dai 
agns ‘70, cuant che al è nassùt tal 
contest de cussience autonomiste e 
daùr dai pas de Teologjie de libera- 
zion tacade di pre Checo Placerean. 
Une schirie di iniziativis dilunc cua- 
rante e passe agns, votadis a vierzi 
la cause, stimola la 
cussience, 
cont, doprà e tra- 
smeti la lenghe fur- 
lane ancje intal cùr 


marilenghe de Bibie 
tal '97, dal Lezionari 
tal 2001, e prontàt il 
Messal Roman, cun 


tantis azions pal SQ "emen 


ricognossiment, e 

une liste lungje di altris publica- 
Zions, mostris, concierts, incuintris 
di ogni ordin. 

Diresint, aàn sburtát für, une daspó 
ché altre, tré bielis e impuartantis 
ideis, deventadis realtàt: il libri “50 
Coràidecristianitàttodescjevoltàts 
par furlan” (2016), il film documen- 
tari “Missus” (2017), produsüt de 
Raja Film, curàt e diret dal regjist 
udinés Massimo Garlatti-Costa, 
e di póc il dopli cd “I Recitatifs 
Liturgjics', une antologjie uniche, 
che e viót la partecipazion dal Coro 
"Rósas di Mont” de Pléf di Guart. 
Daáür e dentri di ducj chescj lavórs, 


a tigni CREA A RT dal misteri, 


Romanini: «Al è di sperà 
che l'esempli dai “predis 
des funzions religjo- ilumináts" al podedi 

sis. Il grup alàbielzà ispiràilaics 

fat la traduzion in e che e sflorissi 
finalmentri une classe 
inteletuál laiche 

che e vedi a cür il Friùl» 


e je la figure e la anime di pre 'Sef 
Cjargnel, il predi musicolic disparüt 
in maniere improvise tal Dicembar 
dal 2017. Un om che al à dedicát la 
vite interie, cun semplicitát e no 
cence profonditàt, ae cause furlane 
in dut il so insiemi. 
Cheste ultime racuelte in particolàr, 
si propon di jessi - come che al scrif 
pre ‘Sef, che purtrop nol à podùt vio- 
dila publicazion - “un jutori che al 
cir di procurá chei furniments poe- 
tics e simbolics che la estetiche e la 
art a puedin buri für, par volucá il 
popul che al celebre, tune atmosfe- 
re di contemplazion 
vier- 
zintlu ai segnài de 
Gracie e de udience 
dal Spirt". A son pro- 
tagonisc] i cjants pa- 
triarcjins che pre ‘Sef 
alàcjapát sù tai agns 
de vive vós dal po- 
pul furlan, studiáts 
fasint paragon cun 
altris testemonean- 


——Á— DR Cis, altris lezions, fin 


a rivà a meti dongje, 
a meti in notazion, a fà esegui e a 
regjistrà un bon grup di Salms e 
Lezions, par un totàl di 28 compo- 
sizions. 
Ovindomandátalsegretari di Glesie 
Furlane Christian Romanini cual- 
chi impression sul stát de art des 
lór iniziativis. «Se di passe cuaran- 
te agns o sin inmó che o scombatin 
pe cause e o vin ancjemò di puartà 
a cjase la aprovazion dal Messál 
Roman voltàt par furlan - al dis -, 
dal sigür al è ancjemò tant ce fà. 
Ma o scugnin constatà che, se a 
nivel popolàr e ancje fùr o ricevin 
atestàts di stime e afiet, la jerarchie 


eclesiastiche local e une cierte inte- 
ligentia, plui che supuartànus, nus 
sopuartin». 

Cuale ise la formule juste di doprà 
par torná a meti il furlan e la sò 
int al centri de vite in Friül? «AI è 
dibant platàsi daür di un dét, ma 
int tant che pre Renzo Dentesan, 
pre ‘Sef Cjargnel, ma o zonti ancje 
pre Antoni Beline e altris nons tant 
che pre Checo Placerean, pre Pauli 
Varut, a jerin fis di une stagjon che 
e à parturîts "grancj cjàfs”: la vere e 
gjenuine classe inteletuál furlane. 
Vué come vué, se o vin di fevelà di 
predis, o vin ancje il probleme che 
a nd è simpri di mancul, la etàt me- 
die dai predis che a son ancjemò in 
Glesie Furlane e cres simpri di plui. 
Duncje al è evident che al è une 
vore plui dificil che a nassin gnùfs 
pastórs che a podedin vé ancje 
ché funzion di inteletuài organics 
dentri de societàt furlane. Come 
associazion, o vin il contribüt dai 
laics che a cirin di dá une man. AI 
è di sperà che l'esempli dai “predis 
ilumináts" al podedi ispirà i laics e 
chee sflorissi finalmentri une classe 
inteletuál laiche che e vedi a cùr il 
Friül, e che e fasedi di "pastór ». li 


Avót dal Friül, 
Messe a Aquilee 


Domenie ai 15 di Lui, aes 6 sore 
sere, a Aquilee inte Basiliche Mari 
si tignarà il tradizionál Avót dal 
Friùl ai Sants Macór e Fortunát, 
prin vescul di Aquilee e il so 
diacun, nestris patrons. La Messe 
par furlan e sarà celebrade dai 
predis di Glesie Furlane. Il 





LINT FURLANE 


Il Friùl 
al cjale bande 
une gnove 
Europe 





žk Il cuadri statàl si è di gnáf di- 
scomponáüt e al è dificil interpretà ce 
che al podarà sucedi in Italie e cualis 
che a podaressin jessilis consecuen- 
cis pussibilis pal Friül e pe Regjon. 
ie Si palese simpri plui a clàr - 
cemùt che al previodeve, anzit a 
chest pont “al profetizave" Sergio 
Cecotti in timps no suspiets - che lis 
dós visions vué in cjamp in merit ae 
Europe (ché "junkeriste" de Merkel 
e dai banchirs, cussi cjare ancje al 
renzisim, e ché "lepeniste" dai so- 
vraniscj di cjase nestre, Salvini e Di 
Maio) a rapresentin lis musis di une 
stesse medaie. 

k Une monede false tant che ché 
di Buie, dós posizions, doi progjets 
che a provin a meti tal cjanton, a fà 
für, la uniche prospetive di futür: la 
autodeterminazion dai popui intu- 
ne Europe che e passi il concet di 
stàt nazion, intal rispiet di une de- 
mocrazie di base, cussiente di dirits 
e di dovés. 

:*** Dificil, o disevin, previodi cemùt 
che in concret chest scuintri si inter- 
secarà cui destins locài, se no pro- 
ponintnus une campagne eletoràl 
continue, dulà che i problemis reài a 
saran metùts in bande, par altri cun 
grant suspir di liberazion de bande 
dai gnüfs governants. 

ik A paià o sarin in dut câs simpri 
nô, il Friùl, che no viodarin nissun 
plan strategjic, nissun resonament 
di disvilup, e tant mancul nancje di 
rimiedi al stát di depression sociál, 
economiche e istituzional là che si 
cjate. 

:*** No stin fasi freolà duncje di un 
scuintri aparent là che i interès ra- 
presentáts a son di une classe poli- 
tiche e di un stát che nol é bon di dá 
rispuestis, un stát simpri plui fat sü 
intor di se, intun declin che nó no 
volin jessi partecips. Se il Friùl al è 
altriapet di chest cuadri dramatic, e 
je rivade la ore di dimostrálu. E 


DANUS UNE MAN 
J PAR MIL 


Ancje chest an, eu la declarazion 





dai redits tu puedis dái une man a 


La Patrie dal Fridl, il mensîl 
dut in lenghe furlane dal 1946. 
Nol coste nuie, baste meti il numar 

«O sarai il triestin plui furlan 
che o vedis mai cognossùt» 


Si ae cjarte bilengál, no ae competence linguistiche pal acès 
al implei public. I intindiments dal assessór regjonál 
cu la deleghe aes minorancis linguistichis Pierpaolo Roberti 





PIERPAOLO ROBERTI 





ierpaolo Roberti, un dai 

"fedéi" di Massimo Fedriga, 

al è il gnüf assessór aes 
Autonomiis locáls, sigurece e 
politichis comunitariis. Al à 
ancje la deleghe aes minorancis 
linguistichis, che Fedriga al veve 
ipotizát che e podés restà in 
cjapitul ae Presidence, ma che 
duncje e je lade al assessór aes 
Autonomiis locáls. 
38 agns, nassùt a Triest, impleàt 
contabil, di agns al é impegnát 
cu la Lega Nord, che al é ancje 
segretari provinciál. A Triest, par 
més al é stát il candidát sindic 
uficiál pal Carroccio 
e, dopo lacuardi 
cun Dipiazza, al é 
deventát vicesindic 
une volte vincudis 


«Il sloven, il furlan, 


de regjon a no vé rispuindùt a 

une serie di domandis fatis dal 

Comitàt 482 su temis specifics in 

cont dal furlan. 

Il gnüf assessór nol contradis 

la innomine di om cence péi su 

la lenghe, e nus da rispuestis 

diretis e secjis. Cundut che al 

vedi assumáüt di pòc la incarghe, 

e duncje par cumò si fevele di 

intindiments di verificà cui fats, 

l'orientament al pàr volè promovi 

ancje l'ùs concret des lenghis 

minorizadis de regjon, ma cualchi 

«no» iniment lu à za, in plui di 

une opinion avonde sbaliade sui 
cartei bilengài. 


DERE PES Roberti, sul sit 


de Regjon la 
definizion dal só 


il todesc a son MN 3 

lis elezions. Dopo, diae n rül, 'assessór aes 

la candidature aes lidris di sborfà Autonomiis locáls, 
Regjonáls. par mantignilis sigurece e politichis 


Tant sensibil sul ben saldis 
teme sigurece, di 


vicesindic doi agns 


indaür al à butát 

l'ingai dai «Volontaris 

pe sigurece di Triest». 

Dentri de Lega nol à ciert il rül dal 
moderát: al é autór di ordenancis 
e declarazions che a fevelin a ché 
che si dis “la panze” dai eletórs. 
O vin decidùt di sintilu par savé 
la só vision su lis minorancis 

in regjon e in cont di politiche 
linguistiche, cun tante curiositàt 
pes sôs rispuestis. Il President 
Fedriga, di fat, al jere stát l'unic 
dai candidáts ae Presidence 


aes nestris origjins» 


comunitariis", 
no cjape dentri 
ancje la definizion 


"minorancis 
linguistichis". Ise la 
definizion corete e 
definitive? 
«La definizion ripuartade sul sit e 
intal at formál di assegnazion des 
deleghis no jentre intal specific, 
ma e agreghe variis funzions 
lant daùr dal organigram de 
struture regjonál. Tant par citài 
cualchi esempli, mi ocupi ancje di 
imigrazion e di volontariát, in plui 
che di lenghis minoritariis». 


Ce cjaparaie dentri intal 
specific la deleghe aes 
minorancis linguistichis? 

Ce azions intindial davuelzi? 
«A esistin lecs nazionáls e 
regjonáls a tutele des lenghis 
minoritariis che a van fatis 
rispietá, ma il gno mandát nol 
podarà ciert limitàsi ae lór 
aplicazion frede. O calcoli di fat 
che lis lenghis feveladis sul nestri 
teritori a cjapin dentri in se la 
bielece di une tiere là che int e 
culturis diferentis no dome a 
convivin in pás, ma si nudrissin 
in maniere mutuál, adusint un 
contribùt impuartant ae ricjece 
dal Friül-Vignesie Julie. Il gno 
impegn, duncje, al sarà indrecát 
no dome al miór ùs dai fonts 
statài e regjonái, ma ancje a 
intiessi un rapuart plui strent cu 
lis associazions, cu la Agjenzie 
Regjonál pe Lenghe Furlane, cul 
teritori, cul ufici scolastic regjonál 
e cu lis emitentis televisivis 
locáls». 

Ce pensial dal “bum” di 
zuraments ancje intes lenghis 
minorizadis che al è stàt 

al insediament dal Consei 
regjonál? Ce segnàl isal? 

«O pues dome che 
ricjapà la rispueste 
dade prime: lis 


Secont cualchidun la 

specialitàt si base prin di dut 

su lis particolaritàts che nus 
son ricognossudis a nivel 
costituzionál in relazion ae 
presince di ben tré lenghis 
minoritariis. La Regjon no à mai 
pontát a fuart su chest aspiet 
cuntune politiche decise bande 
l'às dal furlan. Contribùts si, 

ma nuie che al puedi puartà a 
une inversion di tindince a pet 
dal câl dai locutórs, cuasi a volé 
acompagná la lenghe bande une 
"muart cuiete". Podaraie jessi 
une svolte e, intal cás, puedial fá 
cualchi esempli? 

«O soi triestin, inamorát dal gno 
dialet; un dialet che, dal sigür, 
ancjemò di plui des lenghis 
tuteladis de lec, al sta a planc 
sparint. O capis duncje dal dut il 
probleme. Agji par inverti cheste 
tindince al é sigür e al va fat propit 
sui canái che ché “muart cuiete" a 
son daùr a procurále - televisions, 
gjornái e ducj i miecs di 
comunicazion - e che, vint caratar 
nazionál, a standardizin par fuarce 
di robis la comunicazion». 

Dát l'asset de Zonte, la azion 

su lis politichis pes 
lenghis minoritariis 
e podares jessi 


diviersis culturis «Cu lis assessoris dividude in tré, cun 
inlidrisadis in sens ae Culture interessadis ancje la 


storic in Friül- 
Vignesie Julie a son 
un valór zontát 

pe nestre tiere, e 

il fat che chestis 
specificitáts a cjatin 
grande rapresentance 
in Consei, in maniere 
simboliche ancje cui 
tancj zuraments par sloven, furlan 
e todesc, mi à fat plasé». 

Intal curriculum che al à 
presentát pe Zonte dal Comun 
di Triest, al é scrit che la só 
capacitàt linguistiche e je 
"inglés suficient”. Leint cheste 
curiositàt, mi è vignùt daurman 
iniment di fài la domande se 
par lui si à di studià prime 
l'inglés dal furlan, come che si 
sint a dî cualchi volte... 

«La lenghe inglese e covente par 
comunicà cul mont; il sloven, il 
furlan, il todesc - intes lór areis 
rispetivis di influence - a son 
lidris di sborfá par mantignilis 
ben saldis aes nestris origjins». 


e ae Istruzion 

o lavorarin insiemi 
instrecant 

lis deleghis cence 
problemis di sorte» 


assessore ae Culture 
Tiziana Gibelli e 

ché ae Istruzion 
Alessia Rosolen. 
Cemát agjiréso? 
Podaressino 


PEERS jessi metüts in 


vore impresc;j di 

coordenament? 
«Cheste e je une scuadre che e à 
dimostrát, fin dai prins pas, di savé 
lavorà insiemi instrecant, cence 
problemis di sorte, lis deleghis par 
fà buinis lis smiris di guvier che o 
vin». 
Dai tré assessórs parsore, 
une e je di origjin furlane, 
ma e je nassude e e à davuelte 
dute la sò ativitát politiche in 
Lombardie e doi — che mi passi 
la definizion - a son “triestins 
für par für". Al è un póc di pinsir 
intai ambients furlaniscj par 
chest: nus puedial confuartà? 
«O soi triestin, cemùt che o disevi; 
in maniere braurose triestin. No 
fás nissune fature, duncje, a capi lis 


domandis di tutele de bande des 
specifichis identitáts. E su chest 
front o sarai il triestin plui furlan 
che o vedis mai cognossüt». 

Di une investigazion fate intal 
ambit de resinte conference 
regjonál sul stát dal furlan 
promovude de ARLeF, sui sits 
publics regjonáls lis lenghis 
minoritariis in pratiche no son. 
Si puedial pensá a une azion su 
chestis vetrinis impuartantis 
bande l'esterni? 

«In chescj prins dis di mandát 

o ai scugnüt dedicámi dal dut a 
urgjencis improrogabilis che a 
rivuardin lis autonomiis locáls e 

a cognossi i uficis, ma in curt o 
cjatarai i rapresentants de ARLeF e 
cun lór o discutarai ancje di cheste 
tematiche». 

Ce pensial de propueste di vé 

la competence linguistiche par 
furlan, sloven e todesc almancul 
tant che carateristiche acessorie 
pal acés al implei public? 

«O soi contrari. Cheste e je 

une misure che e podarès jessi 
calcolade discriminatorie viers di 
cui che nol fevele il furlan. L'obietif 
nol pues jessi chel di creá risiervis, 
ma di fà in mùt che ché lenghe e 
sedi fevelade di une maiorance». 


Une riforme a “cost zero” e 
podarès disponi de cjarte 

di identitàt bilengal talian/ 
furlan... 

«Al sucét za pal sloven. Si pues fà». 
Si fevele di agns de dibisugne 

di une struture di programazion 
Rai autonome pal furlan. 

Saraie pussibile? 

«Cumò che biadelore o vin un 
Guvier, ancje se di póc timp, si 
partirà cuntun confront su chest 
teme, come su tancj altris». 

I cartei stradài bilengài 

a son previodüts de lec 482, 

ma intai ultins timps si son 
regjistradis tantis violazions 

su la cuistion. E je stade une 
polemiche cualchi més indaùr 
parcè che inte convenzion cun 
Friuli Venezia Giulia Strade 

nol è stàt metùt dentri a clàr 
chest oblic. Cemùt pensial 

di vuardià la atuazion? 

«La lec e à di jessi rispietade, 
simpri. Se no plás, o si stime che la 
misure e sedi masse dispendiose in 
rapuart al risultàt rivàt, si cambie». 
O vin fevelát soredut di furlan. 
Puedial di la só vision a pet di 
chés altris lenghis de regjon, 
lant dal sloven plui tutelát al 
todesc, che su chel fin cumó no 
si à lavorát tant? 

«Dal sloven o ai fevelát za. 

Par ce che al tocje il todesc, o 

soi convincüt che cul passag di 
Sapade dal Venit al Friül-Vignesie 
Julie ancje la "fuarce" dal todesc 
cence fal e cressarà». 

Par sierá... Cuale ise la 
competence in “marilenghe” 
dal assessór cu la deleghe aes 
lenghis minoritariis? 

Nus saludial par furlan? 
«Mandi!». ll 





Par viodi chei altris contignùts 
de “La Patrie dal Friül", 
abonaitsi. Dutis lis informazions si cjatin sul sit 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonát o che tu le vedis lete dome cualchi volte, 
aboniti o rinove labonament a un mensil unic: 
almancul une volte al més, lei par furlan! 

